CELEX: C2006/326/99
Language: da
Date: 2006-12-30 00:00:00
Title: Sag C-481/06: Sag anlagt den 24. november 2006 — Kommissionen for De Europæiske Fællesskaber mod Den Hellenske Republik

30.12.2006   
            
            
               DA
            
            
               Den Europæiske Unions Tidende
            
            
               C 326/48
            
         Sag anlagt den 24. november 2006 — Kommissionen for De Europæiske Fællesskaber mod Den Hellenske Republik
   (Sag C-481/06)
   (2006/C 326/99)
   Processprog: græsk
   Parter
   
      Sagsøger: Kommissionen for De Europæiske Fællesskaber (ved M. Patakia og X. Lewis)
   
      Sagsøgt: Den Hellenske Republik
   Sagsøgerens påstande
   
               —
            
            
               Det fastslås, at Den Hellenske Republik har tilsidesat de forpligtelser, som påhviler den i henhold til artikel 6, stk. 3, i direktiv 93/36/EØF (1) om samordning af fremgangsmåderne ved offentlige indkøb samt forpligtelsen til at sikre en effektiv og lige konkurrence, som fastsat i EF-Domstolens praksis, idet den har opretholdt artikel 7, stk. 2, i lov 2955/2001 sammen med de hermed forbundne ministerielle dekreter (dekret 6a/ik, 38611, og dekret 6a/ik, 38609 af 12.4.2005).
            
         
               —
            
            
               Den Hellenske Republik tilpligtes at betale sagens omkostninger.
            
         Søgsmålsgrunde og væsentligste argumenter
   Den Hellenske Republik har modtaget en klage over en græsk lovbestemmelse, hvorved alle materialer til lægebrug blev klassificeret i kategorier, og hvorved der for hver kategori var fastsat en bestemt maksimumpris. Denne bestemmelse sammenholdt med de hermed forbundne gældende ministerielle dekreter skaber et retsgrundlag, som giver mulighed for direkte tildeling af offentlige indkøbskontrakter for visse grupper af de nævnte produkter, der karakteriseres som usammenlignelige.
   Kommissionen finder på grundlag af Domstolens praksis, at nævnte retsgrundlag strider mod artikel 6, stk. 3, i direktiv 93/36/EØF om samordning af fremgangsmåderne ved offentlige indkøb og mod forpligtelsen til at sikre en effektiv og lige konkurrence. Da nævnte lovbestemmelse må anses for en undtagelse, må den fortolkes snævert, og således at direkte tildeling for hele grupper af produkterne ikke er mulig. Desuden skal de ordregivende myndigheder sikre, at der opretholdes en effektiv og transparent konkurrence på området for offentlige indkøb, hvilket er umuligt ved direkte tildeling af indkøbskontrakter, bortset fra de undtagelsestilfælde, der er fastsat i direktivets artikel 6, stk. 3.
   De græske myndigheder har hverken bestridt Kommissionens kritik eller den tilsidesættelse, de foreholdes, men har meddelt, at de har til hensigt at ændre den omstridte lovbestemmelse. Under alle omstændigheder er Kommissionen ikke blevet underrettet om en sådan ændring inden datoen for sagens anlæg.
   Kommissionen hævder følgelig, at Den Hellenske Republik har tilsidesat forpligtelser i henhold til artikel 6, stk. 3, i forordning 93/36/EØF og forpligtelsen til at sikre en effektiv og lige konkurrence.
   
      (1)  EFT L 199 af 9.8.1993, s. 1.